Tað er ikki líka mikið, hvar tú hevur tína pensjónssamansparing standandi. Títt val av pensjónsveitara hevur stóra ávirkan á, hvussu nógv tú fært burtur úr tíni samansparing. Tað kann vera eitt gott hugskot at seta sína pensjónssamansparing ella part av henni í virðisbrøv, tí at hetta kann geva eitt størri avkast enn innistandandi á kontu. Á talvuni niðanfyri sæst, hvat avkastið av pensjónsrøktini hjá einum miðal kunda í BankNordik hevur verið seinastu árini. Fá meira at vita um pensjón Vit hava savnað eina rúgvu av góðum ráðum til, hvussu tú fyrireikar teg best til pensjónstilveruna. Les meira her. Avkast 2015 Avkast síðani 2014 -3,21% 13,04% -4,15% 26,4% Talan er um nettoavkastið, tað vil siga avkastið aftan á, at kostnaðurin til íløgufeløg og bankan er rindaður. Talvan verður dagførd hvønn ársfjórðing. Greitt yvirlit í Netbankanum Sum kundi hjá okkum hevur tú tann fyrimunin, at tú neyvt kanst fylgja við tínum íløgum. Í Netbankanum og í Netbankanum sum app kanst tú: Fylgja við gongdini alt samdøgrið Síggja avkastið av tínum íløgum, kostnaðir og kunning um einstøku íløguprógvini Síggja feløg, sum íløgurnar eru gjørdar í Fáa fult yvirlit yvir, hvussu pensjónin er sett saman Tað er altíð ein váði knýttur at íløgum, tí íløgan kann hækka og lækka í virði, og tú kanst sostatt fáa avkast ella tap. Hetta eigur tú at hava í huga, áðrenn tú gert íløgur. Tað serliga við at gera íløgur við pensjónini er tó, at tú gert íløgur hvønn mánað, tú sparir saman. Tað vil siga, at tú keypir, tá ið kursirnir eru høgir og lágir. Hetta hevur við sær, at tú fært eitt miðalavkast, sum marknaðurin gevur øll tey árini, tú sparir saman. Við NordikPensjónsRøkt verður samansparingin røktað av okkara íløguserfrøðingum, sum seta tín pening í virðisbrøv og hava støðugt eftirlit við og røkta tínar íløgur, soleiðis at tín pensjónssamansparing altíð stendur har, sum hon hevur bestu møguleikarnar fyri at geva tær eitt størri avkast.